Pelerinajul istoric cu moaștele Sfântului Cuvios Dimitrie cel Nou în Arhiepiscopia Bucureștilor continuă și în luna aprilie.
După ce, în martie, moaștele Ocrotitorului Bucureștilor au ajuns în protoieriile din județele Prahova și Ilfov, în aprilie vor ajunge în parohii din cele șase sectoare ale Capitalei.
Spre deosebire de luna trecută, procesiunile din aprilie vor avea loc numai la sfârșit de săptămână, sâmbăta și duminica.
Program și trasee
Sâmbătă, 6 aprilie – Protoieria Sectorului 1
Pelerinajul va începe la Schitul Măgureanu, unde moaștele sfântului vor fi între orele 08:00 și 08:10. Înainte de ora 09:00, moaștele vor poposi la bisericile Kretzulescu și Precupeții Noi.
La 09:10, racla cu moaștele sfântului ajunge la Biserica Nașterea Macii Domnului a Parohiei Dorobanți (Cal. Dorobanților 166), unde va sta o jumătate de oră.
La ora 10:00, Sf. Cuv. Dimitrie cel Nou ajunge la Parohia Mavrogheni de pe Str. Monetăriei (lângă Muzeul Național al Țăranului Român), iar între 10:30 și 11:30 moaștele sfântului vor poposi la Biserica Nașterea Macii Domnului a Parohiei Miron Patriarhul de pe Str. Iani Buzoiani nr. 2.
Între 11:45 și 12:45, moaștele sfântului vor fi depuse spre cinstire la biserica Parohiei Parcul Domeniilor – Cașin, paraclis patriarhal.
Un alt popas lung al sfântului va fi la Parohia Sf. Vineri – Pajura, unde moaștele vor rămâne între orele 13:00 și 14:30.
De la 14:50 și până la 16:00, moaștele cuviosului vor trece pe la parohiile Dămăroaia, Măicăneasa și Sf. Maria – Herăstrău.
Programul zilei se va încheia cu Taina Sf. Maslu, oficiată de Preasfințitul Părinte Varlaam Ploieșteanul la Parohia Sf. Andrei – Chitila de la ora 16:30.
Duminică, 7 aprilie – Protoieria Sectorului 2
Pelerinajul va începe la ora 08:00, la Parohia Sf. Dumitru – Colentina, unde moaștele sfântului vor sta o oră.
Între orele 09:30 și 13:00, moaștele sfântului vor poposi la Mănăstirea Plumbuita, unde Preasfințitul Părinte Paisie Sinaitul va oficia Sfânta Liturghie.
Între orele 13:30 și 14:30, sfântul va ajunge la Biserica Sf. Silvestru, iar între 15:00 și 16:00, la Parohia Doamna Oltea de pe Str. Barbu Văcărescu nr. 46.
Procesiunea zilei se va încheia la Mănăstirea Christiana, unde Preasfințitul Părinte Paisie Sinaitul va oficia Taina Sf. Maslu de la ora 16:30.
Sâmbătă, 13 aprilie – Protoieria Sectorului 3
Pelerinajul va începe la Mănăstirea Stavropoleos, unde moaștele sfântului vor fi între orele 08:30 și 08:40.
Între 08:45 și 09:25, moaștele se vor afla la Parohia Sf. Dumitru Poștă, iar între 09:50 și 10:00 moaștele vor trece pe la Biserica Parohiei Mihai Bravu (ocrotită de Sf. Cuv. Parascheva, Sf. Mc. Fanurie și Sf. Treime – Str. Cerceluș 18).
Între 10:20 și 11:35, moaștele vor fi la Parohia Sf. Ioan Botezătorul – Dristor de pe Str. Râmnicu Sărat 14.
De la 11:50 și până la 12:50, sfântul va poposi la Parohia Adormirea Maicii Domnului și Sf. Mc. Mercurie de pe Str. Constantin Brâncuși 11.
Următoarea oprire a sfântului va fi, între orele 13:00 și 14:45, la Parohia Înălțarea Sf. Cruci – Titan, care este ocrotită și de Sf. Proroc Ilie și Sf. Martiri Brâncoveni (Str. Stelian Mihale 14).
Între orele 15:00 și 16:10, moaștele vor trece pe la parohiile Sfinții Români (Str. Trapezului 3A), Sf. Antonie cel Mare – Titan (Str. Jean Steriadi 19A), Adormirea Maicii Domnului – Titan (Bd 1 Decembrie 1918 nr. 21) și Soborul Maicii Domnului (Str. Vasile Goldiș 1).
Procesiunile din Sectorul 3 al Capitalei se vor încheia la Parohia Acoperământul Maicii Domnului – Titan, unde Preasfințitul Părinte Timotei Prahoveanul va oficia Taina Sf. Maslu începând de la ora 16:30 (Str. Prisaca Dornei 2).
Duminică, 14 aprilie – Protoieria Sectorului 4
Între orele 08:00 și 09:00, moaștele Sfântului Dimitrie cel Nou se vor afla la Mănăstirea Tuturor Sfinților Români de pe Șos. Olteniței 255, apoi, între orele 09:10 și 09:20 vor ajunge la Parohia Apărătorii Patriei I de pe Str. Panselelor 31.
De la 09:45 la 13:00, în timpul liturghiei oficiate de Preasfințitul Părinte Varlaam Ploieșteanul, moaștele vor fi depuse spre cinstire la Catedrala Mitropolitană Sf. Spiridon Nou.
Racla va pleca apoi spre Biserica Sf. Ecaterina, paraclis universitar, unde va sta între 13:10 și 13:20.
După un scurt popas la Parohia Bucur Ciobanul (13:30-13:40), moaștele sfântului vor fi depuse peste drum, la Mănăstirea Radu Vodă, unde vor rămâne până la 15:10.
Între 15:20 și 17:10, Sf. Cuv. Dimitrie cel Nou va fi purtat în procesiune, cu scurte popasuri, pe la parohiile Cărămidarii de Jos (Str. Piscului 3), Sf. Ap. și Ev. Ioan (Str. Emil Racoviță 4), Sf. Arhangheli – Huedin (Bd. Constantin Brâncoveanu), Nașterea Domnului – Cartierul Solar (Bd. Metalurgiei 132), Progresul III (Str. Poștalionului 103-105) și Progresul I – Șos. Giurgiului.
Preasfințitul Părinte Varlaam Ploieșteanul va oficia Taina Sf. Maslu la Parohia Șerban Vodă (Str. Petre Țuțea 1) între orele 17:10 și 19:10.
Ziua se va încheia cu popasul sfintelor moaște la Parohia Buna Vestire – Belu (Șos. Giurgiului 29A) între orele 19:20 și 19:30.
Sâmbătă, 20 aprilie – Protoieria Sectorului 5
Ziua va începe cu depunerea moaștelor Sf. Cuv. Dimitrie cel Nou la Mănăstirea Antim, între orele 08:00 și 09:00.
Între 09:15 și 10:15, sfintele moaște vor poposi la Parohia Mihai Vodă, fosta mănăstire situată între Splaiul Unirii și Str. Sapienței.
Moaștele vor fi apoi duse la Parohia Sf. Treime – Ghencea, unde se vor afla între orele 12:15 și 13:15.
La Parohia Sf. Elefterie Nou, în apropiere de Piața Operei, racla va sta între 13:30 și 15:30.
Ziua de pelerinaj cu moaștele sfântului se va încheia cu Taina Sf. Maslu, oficiată la Paraclisul Catedralei Mântuirii Neamului de Preasfințitul Părinte Paisie Sinaitul între orele 15.40 și 19:00.
Duminică, 21 aprilie – Protoieria Sectorului 6
Procesiunea va începe la Parohia Cotroceni (Str. Drumul Sării 119), unde moaștele Sf. Dimitrie cel Nou vor sta între orele 07:45 și 08:30.
Între 08:45 și 09:30, sfântul va poposi la Parohia Militari III (Str. Valea Lungă 1).
Moaștele vor fi apoi depuse spre cinstire, între 09:45 și 13:15, la Parohia Brâncuși (Str. Prelungirea Valea Ialomiței 52), unde Preasfințitul Părinte Timotei Prahoveanul va oficia Sfânta Liturghie.
Între 13:30 și 14:30, procesiunea va poposi la Parohia Militari I (Str. Orșova 4), între 14:45 și 15:45 la Mănăstirea Chiajna – Giulești (Drumul Săbăreni 172), iar între 16:00 și 17:00 vor ajunge la Parohia Belvedere (Str. Cărvunarilor 2).
Pelerinajul cu moaștele sfântului în Protoieria Sector 6 se va încheia la Parohia Sf. Vineri – Drumul Taberei, unde, de la ora 17:30, Preasfințitul Părinte Timotei Prahoveanul va oficia Taina Sf. Maslu.
Pelerinajul cu moaștele Sf. Cuv. Dimitrie cel Nou, ocrotitorul Bucureștilor, este organizat în contextul împlinirii a 250 de ani de la aducerea moaștelor sale la București.
Acest eveniment istoric a fost înscris în Calendarul Ortodox, cu pomenire în data de 13 iulie, iar prima sărbătorire va avea loc anul acesta, când la Catedrala Patriarhală se va desfășura un program liturgic deosebit.
Ceremoniile din iulie vor include o procesiune cu moaștele sfântului pe la parohii cu semnificație istorică pentru ocrotirea primită de oraș de la cuvios.
Foto credit: Arhiva Basilica.ro / Raluca Ene
Urmărește-ne pe Telegram: t.me/basilicanews